ร้านนี้ตั้งอยู่ในโรงแรม Novotel Sukhumvit 20 ที่เพิ่งเปิดได้ไม่นานน่าจะประมาณ 2 เดือนกว่าๆ โรงแรมและตัวร้านยังใหม่มากๆ แขกส่วนมากเป็นชาวต่างชาติ จึงทำให้ร้านนี้ค่อนข้างเงียบ นั่งชิวๆ ได้สบาย 

ร้านนี้จะอยู่ทางด้านซ้ายมือของโรงแรม บรรยายกาศร้าน จะเป็นร้านเปิดโล่ง ติดกับ Lobby ด้านล่าง ข้างหน้าเป็นกระจกใสเปิดโล่งให้นั่งชมวิวภายนอก และทางด้านนอกยังมีโต๊ะไว้รับรองอีก 2-3 ชุด สำหรับไว้นั่งสูบบุหรี่ หรือว่านั่งชิวจิบเครื่องดื่มๆ ตอนเย็นๆ ภายในร้านตกแต่น่ารักดี เฟอร์นิเจอร์ไม้เป็นส่วนใหญ่ มีโคมไฟห้อยสวยงาม 

ร้านนี้จะมีทั้งเค้กและเครื่องดื่ม มีอาหารจานเดียวด้วยและมีเบอร์เกอร์ขายด้วย รวมไปถึงเครื่องดื่มที่มีแอลกอฮอลล์ด้วยค่ะ 

วันนี้ลองสั่งเป็นเซตมาทาน Coffee and Eclair Set ราคา 150 บาทค่ะ ชุดนี้คุ้มมากๆ จะมีกาแฟร้อนและมีเอแคร์เป็นแท่งยาวด้านบนเป็นไวท์ช็อกโกแลต และมีคำว่า Gourmet Bar รสชาติเนื้อด้านนอกแข็งไปนิส เพราะอาจจะเพิ่งเอาออกมาจากตู้แช่ ส่วนครีมด้านในเป็นสีชมพูหอมหวานดีค่ะ รสชาติใช้ได้ ส่วนกาแฟก้อหอมกลมกล่อมดีค่ะ

และสั่งมาการอง Macaron (ชิ้นละ 25 บาท) มาลอง 3 ชิ้น 3 สี สีสันสวยงามเหมาะแกการถ่ายรูปมากค่ะ ด้านนอกกรอบไปนิด ด้านในหวานนุ่มดีค่ะ ราคาไม่เป็นเลย 

ตอนแรก..แอบคิดว่าร้านในโรงแรมแบบนี้ราคาคงค่อนข้างสูง ไม่จริงเสมอไปค่ะ ร้านนี้ราคาเนตไม่มีบวกเพิ่ม ซึ่งราคานี้ถูกมาก ถ้าเทียบกันในโรงแรมระดับนี้ 

การบริการก้อดีเยี่ยม สมกับเป็นโรงแรมชั้นนำค่ะ

มีที่จอดรถ สามารถนำรถมาจอดในโรงแรมได้เลย แต่ทางขึ้นลานจอดค่อนข้างแคบนิดนึง (มือใหม่ระวังด้วยนะค่ะ)
โทร : 02 009 4999 
Website : http://www.novotelbangkoksukhumvit20.com/ 

*** การรีวิวข้างต้นเป็นเพียงความคิดเห็นส่วนตัวเท่านั้น โปรดใช้วิจารณญาณในการอ่านคะ ***